Роберт Кәүcәров

Роберт Кәүсәров   (; 16 апрель 1941 ел) — сәламәтлек саклау өлкәсе ветераны. 1976 елдан Уфа каласындагы 17-нче клиник хастаханәнең баш табибы. 1990 елның 11 октябрендә Башкорт АССРның уникенче чакырылыш Югары Советының өченче сессиясендә Башкортстанның дәүләт суверенитеты турында декларация кабул иткән Башкорт АССР-ның 12-нче чакырылыш Югары Советы депутаты. Югары Советның Закон, законлылык һәм хокук тәртибе мәсьәләләре буенча комиссия әгъзасы.

 Биографиясе 
Роберт Дамир улы Кәүсәров 1941 елның 16 апрелендә Башкорт АССРның Краснокама районы Яңа Каенлык авылында туган.

Милләте татар, югары белемле — 1969 елда Башкортстан медицина институтын тәмамлаган.

Хезмәт юлын, 1960 елда Бөре медицина училищесын тәмамлагач, Яңавыл район хастаханәдәсендә башлый.

1960-1963 елларда Совет Армиясе сафында хәрби хезмәттә була. 1969 елда Башкортстан медицина институтын тәмамлагач, нейрохирург булып эшли.

1976 елдан Уфа шәһәрендә 17-нче клиник хастаханәнең (хәзерге 17-нче балалар клиник шәһәр хастаханәсе) баш табибы.

26 ел дәвамында 70 урынлы хастаханәнең баш табибы булып эшли, бу вакытта хастаханәдә  үзәк һәм периферик нерв системасының авырулары һәм җәрәхәтләр вакытында операцияләрнең барлык төрләре эшләнә. Аның инициативасы буенча 1978 елда 17-нче хастаханәдә 45 урынга исәпләнгән балалар нейрохирургия бүлеге ачыла. Бүлек заманча дәвалау-диагностика аппаратурасы белән җиһазландырыла: «Оптон» операция микроскобы, микрохирургия саклагыч корылма, 1995 елда «Соматон» компьютер томографы алына.// Парламентаризм в Башкортостане: история и современность. — Т. 2. — Уфа, 2005.УДК 930 ISBN 5-8258-0204-5

Уфа шәһәренең Орджоникидзе районы 54-нче Строитель сайлау округы Башкорт АССРның 12-нче чакырылыш Югары Советының халык депутаты итеп сайлана.

Башкортстан Югары Советының закон, законлылык һәм хокук тәртибе мәсьәләләре буенча комиссия әгъзасы.Народные депутаты Республики Башкортостан. Двенадцатый созыв. — Уфа, Китап, 1994. — с. 34

 Мактаулы исемнәре һәм башка бүләкләре 

 «ССРБ-ның Сәламәтлек саклау отличнигы» билгесе бирелә (1980) 
 Башкортстанның атказанган табибы (1991 ел)
 «Россия Федерациясенең атказанган табибы» (1996) 

 Шулай ук карагыз 

 БАССР-ның 12-нче чакырылыш Югары Советы депутатлары исемлеге

 Искәрмәләр 

 Чыганаклар 

 Народные депутаты Республики Башкортостан. Двенадцатый созыв. — Уфа, Китап, 1994. — с. 104

 Сылтамалар 

 12 созыв (БАССР)

Төркем:Башкорт дәүләт медицина университетын тәмамлаучылар
Төркем:Кызыл Кама районында туганнар
Төркем:Википедия:Замандашлар биографиясе
Төркем:1941 елда туганнар
Төркем:16 апрель көнне туганнар